b'\n_START_ARTICLE_\nSamar-klassen\n_START_SECTION_\nBeskrivelse\n_START_PARAGRAPH_\nFart\xc3\xb8yene i Samar-klassen er 105 meter lange og 12,9 meter brede. De drives av to Kirloskar-SEMT-Pielstick-dieselmotorer som driver to propeller og til sammen yter 8\xc2\xa0000 hk. Skipene har en toppfart p\xc3\xa5 25 knop (46 km/t) og en rekkevidde p\xc3\xa5 6\xc2\xa0500 nautiske mil (12\xc2\xa0000 km). Om bord p\xc3\xa5 skipene finnes Integrated Bridge System (IBS), Integrated Machinery Control System (IMCS), et h\xc3\xb8yeffekts ekstern brannslukkingssystem, to indiskproduserte 30 mm v\xc3\xa5penfester og en Oto Melara 76 mm dual purpose-kanon. I tillegg er fart\xc3\xb8yene utstyrt med et infrar\xc3\xb8dt dag og natt-overv\xc3\xa5kningssystem fra BEL for \xc3\xa5 kunne oppdage unnvikende m\xc3\xa5l som kan unng\xc3\xa5 radardeteksjon som f\xc3\xb8lge av deres lave radarsignatur eller ved h\xc3\xb8yere sj\xc3\xb8. _NEWLINE_Hvert skip har en egen hangar og helikopterdekk, og frakter med seg et lett helikopter av typen HAL Dhruv Advanced Light og fem hurtigg\xc3\xa5ende motorb\xc3\xa5ter. Skipene har ogs\xc3\xa5 slepekapasitet for \xc3\xa5 h\xc3\xa5ndtere berging, samt st\xc3\xb8tte for satellittkommunikasjon gjennom Inmarsat-systemet. De har innkvartering for tolv offiserer og 112 sj\xc3\xb8menn. Det finnes ogs\xc3\xa5 ekstra lugarer for passasjerer.'